Video: Agteroorsalto op afgrond is vreesaanjaendSkermgreep uit die video ŉ Video van ŉ man wat ŉ gevaarlike toertjie uitvoer, lok gemengde reaksie by kykers uit. Die ou video is Dinsdag deur sakeman Harsh Goenka op Twitter gedeel wat wou weet of kykers dink die man moet bewonder word en of dit bloot dwaas is. In die kort videogreep doen die man ŉ agteroorsalto op ŉ afgrond. Hy het slegs ŉ kortbroek en ŉ wit T-hemp aan en land op sy voete ná die toertjie. “Ek wonder of dit bewonderenswaardig of dwaas is!” het Goenka, voorsitter van RPG Enterprises, gesê. Sommige kykers het laat weet dit is absoluut belaglik en baie onverstandig en onverantwoordelik – maak nie saak wat die uitkoms was nie. Ander was beïndruk met die agteroorsalto en gesê die man neem duidelik graag risiko’s. Die video is aanvanklik verlede jaar op TikTok gedeel waar nagenoeg 30 miljoen mense daarna gekyk het. Just wondering if his act is to be admired or considered as stupidity !pic.twitter.com/HLsqAy6UBY — Harsh Goenka (@hvgoenka) June 16, 2020